b'\n_START_ARTICLE_\nFran\xc4\x8di\xc5\xa1ek Andrioli\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji je v Ljubljani \xc5\xa1tudiral teologijo (1810\xe2\x80\x931814) in bil 17. marca 1815 posve\xc4\x8den v duhovnika. Po posvetitvi je bil do 1826 v Ljubljani brez slu\xc5\xbebe, nato do 1829 voja\xc5\xa1ki kaplan. Leta 1829 je bil med zavrnjenimi kandidati za bibliotekarsko slu\xc5\xbebo v ljubljanskem liceju, do 1832 brez slu\xc5\xbebe, do 1834 kaznilni\xc5\xa1ki kurat na ljubljanskem gradu, do 1836 kurat v Lo\xc5\xbeicah pod Vipavo, ter postal 1836 ljubljanski kanonik.'